CELEX: 32011R1142
Language: sl
Date: 2011-11-10 00:00:00
Title: Izvedbena uredba Komisije (EU) št. 1142/2011 z dne 10. novembra 2011 o uvedbi prilog X in XI k Uredbi Sveta (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah

11.11.2011   
            
            
               SL
            
            
               Uradni list Evropske unije
            
            
               L 293/24
            
         IZVEDBENA UREDBA KOMISIJE (EU) št. 1142/2011
   z dne 10. novembra 2011
   o uvedbi prilog X in XI k Uredbi Sveta (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 291(2) Pogodbe,
   ob upoštevanju Uredbe Sveta (ES) št. 4/2009 z dne 18. decembra 2008 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (1), in zlasti člena 73(1) in (2) Uredbe,
   ob upoštevanju Uredbe Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (2), in zlasti člena 70 Uredbe,
   ob upoštevanju Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (3),
   ob upoštevanju naslednjega:
   
               (1)
            
            
               V Prilogi X k Uredbi (ES) št. 4/2009 se navedejo upravni organi iz člena 2(2) navedene uredbe.
            
         
               (2)
            
            
               Finska, Švedska in Združeno kraljestvo so Komisiji priglasili upravne organe, ki jih je treba navesti v Prilogi X k Uredbi (ES) št. 4/2009.
            
         
               (3)
            
            
               Upravni organi, ki so jih priglasili Finska, Švedska in Združeno kraljestvo in so navedeni v Prilogi I, izpolnjujejo zahteve iz člena 2(2) Uredbe (ES) št. 4/2009.
            
         
               (4)
            
            
               V Prilogi XI k Uredbi (ES) št. 4/2009 se navedejo pristojni organi iz člena 47(3) navedene uredbe.
            
         
               (5)
            
            
               Finska je Komisiji priglasila pristojni organ, ki ga je treba navesti v Prilogi XI k Uredbi (ES) št. 4/2009.
            
         
               (6)
            
            
               Združeno kraljestvo in Irska sta zavezana z Uredbo (ES) št. 4/2009 in zato sodelujeta pri sprejetju in uporabi te uredbe.
            
         
               (7)
            
            
               Danska v skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, ne sodeluje pri sprejetju te uredbe in zato ni vezana z Uredbo in je ne bo uporabljala, vendar to ne posega v možnost, da Danska v skladu s Sporazumom z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah uporablja njene določbe (4).
            
         
               (8)
            
            
               Ukrepi, določeni v tej uredbi, so v skladu z mnenjem odbora glede prava, ki se uporabi, pristojnosti in izvrševanja v družinskih zadevah, starševske odgovornosti in obveznosti preživljanja.
            
         
               (9)
            
            
               Prilogi X in XI k Uredbi (ES) št. 4/2009 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Besedilo prilog X in XI k Uredbi (ES) št. 4/2009 je določeno v prilogah I in II k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 10. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 7, 10.1.2009, str. 1.
   
      (2)  UL L 338, 23.12.2003, str. 1.
   
      (3)  UL L 55, 28.2.2011, str. 13.
   
      (4)  UL L 299, 16.11.2005, str. 62.
   
      PRILOGA I
      
         
            „PRILOGA X
            Seznam upravnih organov iz člena 2(2) Uredbe (ES) št. 4/2009:
            
                        —
                     
                     
                        na Finskem, odbor za socialno varstvo (Sosiaalilautakunta/Socialnämnd),
                     
                  
                        —
                     
                     
                        na Švedskem, izvršni organ (Kronofogdemyndigheten),
                     
                  
                        —
                     
                     
                        v Združenem kraljestvu:
                        
                                    (a)
                                 
                                 
                                    v Angliji, Walesu in na Škotskem, komisija za preživnine otrok in izvrševanje (Child Maintenance and Enforcement Commission (CMEC));
                                 
                              
                                    (b)
                                 
                                 
                                    na Severnem Irskem, ministrstvo za socialni razvoj (Department for Social Development Northern Ireland (DSDNI)).“
                                 
                              
                  
      
   
   
      PRILOGA II
      
         
            „PRILOGA XI
            Seznam pristojnih organov iz člena 47(3) Uredbe (ES) št. 4/2009:
            
                        —
                     
                     
                        na Finskem, urad za brezplačno pravno pomoč (Oikeusaputoimisto/Rättshjälpsbyrå).“